nahid-hub/BLUGE-bengali-wikipedia-section-title-prediction huggingface dataset:
বাংলাদেশের সংবিধান অনুযায়ী একমাত্র রাষ্ট্রভাষা বাংলা হওয়া সত্ত্বেও এবং বাংলা ভাষা প্রচলন আইন, ১৯৮৭ লঙ্ঘন করে সুপ্রিম কোর্টের রায় ব্রিটিশ ঔপনিবেশিক শাসনামলের মতো এখনও ইংরেজিতে দেওয়া হয় বলে সমালোচনা রয়েছে। বাংলাদেশের প্রধানমন্ত্রী শেখ হাসিনা সুপ্রিম কোর্টের রায় বাংলায় লেখার আহ্বান জানিয়ে বলেছেন, “যে ভাষা আমরা সবাই বুঝতে পারি, সেই ভাষায় [রায়] লেখা উচিত। আর বাংলায় রায় লিখে সেটা ইংরেজিতে ট্রান্সলেশন করেও দিতে পারেন।” বাংলাদেশের সাবেক প্রধান বিচারপতি মুহাম্মদ হাবিবুর রহমান লিখেছেন, 'যদি ন্যায়বিচার সদগুণ হয় এবং জনগণের কল্যাণের জন্যই যদি এর কাজ হয় তবে তা জনগণের ভাষাতেই হওয়া উচিত।' তবে "আমি খোলাখুলি করে বলি 'দেশের জনগণ যদি চান তাঁদের দেশের সর্বোচ্চ আদালতের সব কাজ তাঁদের ভাষায় হবে, তাঁদের প্রতিনিধিরা সংসদের যতদিন না আইন পাস করছেন ততদিন বিচারকবৃন্দ স্বেচ্ছায় বাংলায় হাতেখড়ি দিতে চাইবেন না।"

সঠিক অনুচ্ছেদ শিরোনাম কোনটি?
titleA. এখতিয়ার
titleB. বেঞ্চ গঠন
titleC. বিতর্কিত ঘটনাবলী
titleD. সমালোচনা
উত্তর: titleD
১৯৭২ সালের ১১ এপ্রিল গণপরিষদের প্রথম অধিবেশনের দ্বিতীয় দিনে ৩৪ সদস্য বিশিষ্ট “খসড়া সংবিধান-প্রণয়ন কমিটি” গঠিত হয়। তাঁরা হলেন:

১৭ এপ্রিলের এই কমিটির প্রথম বৈঠক অনুষ্ঠিত হয়। কমিটি জনগণের সকল অংশের মতামত ও পরামর্শ গ্রহণের জন্য গণপ্রজাতন্ত্রী বাংলাদেশের জন্য একটি খসড়া সংবিধান প্রণয়নকালে কমিটি কর্তৃক বিবেচনার জন্য যেকোন প্রতিষ্ঠান এবং এই ব্যাপারে আগ্রহী যে কোন ব্যক্তির নিকট হতে লিখিত প্রস্তাব আহ্বান করে। এইরূপ সকল প্রস্তাব ১৯৭২ সালের ৮ই মের মধ্যে বাংলাদেশ গণপরিষদের খসড়া সংবিধান-প্রণয়ন কমিটির সচিবের নিকট রেজিস্ট্রিকৃত ডাকযোগে পাঠানের অনুরোধ জানায়।

এরপর বিভিন্ন গণমাধ্যম, সংবাদপত্র, বেতার ও টেলিভিশন ইত্যাদির মাধ্যমেও প্রস্তাব পাঠানোর আমন্ত্রণ জানানো হয়। এর ফলে কমিটি ৯৮টি স্মারকলিপি লাভ করে যা কমিটির সদস্যদের কাছে পেশ করা হয়। এপ্রিলের ১৭ থেকে ২৯ তারিখ পর্যন্ত কমিটির ১৩টি ও মে মাসের ১০ থেকে ২৫ তারিখ পর্যন্ত ১৬টি বৈঠক অনুষ্ঠিত হয়। ২৯টি বৈঠকে প্রতিটি খসড়া বিধান নিয়ে আলোচনা হয় এবং বিভিন্ন দেশের সংবিধান পর্যালোচনা করা হয়।

বেশীর ভাগ অনুচ্ছেদ ও দফা সম্পর্কে সিদ্ধান্ত সর্বসম্মত হয়। কিছু ক্ষেত্রে উপস্থিত সদস্যদের সংখ্যাগরিষ্ঠ মতানুযায়ী সিদ্ধান্ত গৃহীত হয়। ১৯৭২-এর মে মাসের ২৫ তারিখে অনুষ্ঠিত কমিটির সভায় সিদ্ধান্ত গৃহীত হয় যে, খসড়া বিধানাবলী নিয়ে সদস্যগণ যে সব সিদ্ধান্তে উপনীত হয়েছেন, তার ভিত্তিতে সংবিধানের একটি পূর্ণাঙ্গ খসড়া প্রস্তুত করা হবে। সিদ্ধান্ত অনুযায়ী একটি পূর্ণাঙ্গ খসড়া প্রস্তুত করা হয় এবং জুনের ৩ তারিখে কমিটি বৈঠকে তা উপস্থাপন করা হয়। কমিটি এই খসড়াটি দফাওয়ারী পর্যালোচনা করে জুনের ১০ তারিখে কমিটি কর্তৃক খসড়া সংবিধান অনুমোদিত হয়।

এরপর খসড়া সংবিধানের পাঠ আইনগত খসড়া রচনাকারীদের এবং বাংলা ভাষার পণ্ডিতদের দিয়ে পরীক্ষা করানো হয় ও তাঁদের পরামর্শ অনুযায়ী পরিমার্জিত খসড়া সংবিধানের একটি পাঠ আগস্টের ১০ তারিখ কমিটি বৈঠকে উপস্থিত করা হয়। আগস্টের ১০ থেকে সেপ্টেম্বরের ১ তারিখ এবং সেপ্টেম্বরের ৯ থেকে অক্টোবরের ১১ তারিখ পর্যন্ত কমিটি পুনরায় এই পাঠের পর্যালোচনা করে। কোন কোন বিষয়ে কমিটির ৬ জন সদস্য সংখ্যগরিষ্ঠ মত সমর্থন করেননি এবং মতানৈক্যমূলক মন্তব্য সংযোজন করার অভিপ্রায় জ্ঞাপন করেন। চূড়ান্তরূপে গ্রহণ করার জন্য কমিটি এ বিষয়ে মতানৈক্যমূলক মন্তব্য সংযোজনসহ একটি রিপোর্ট প্রস্তুত করে ও খসড়াটি বাংলাদেশ গণপরিষদে পেশ করার সিদ্ধান্ত নেয়।

সঠিক অনুচ্ছেদ শিরোনাম কোনটি?
titleA. সংবিধান কমিটি গঠন ও কমিটি কর্তৃক খসড়া প্রণয়ন
titleB. খসড়া সংবিধান পেশ
titleC. নেতা, বিরোধী দলীয় ও নির্দলীয়র বক্তব্য
titleD. গণপরিষদ বিলুপ্তি
উত্তর: titleA
ইমাম সম্পর্কে শিয়াদের চেয়ে সুন্নিদের মতামত ভিন্ন। সুন্নিদের মতে নামাজ পরিচালনাকারী যে কেউই ইমাম হিসেবে সম্বোধিত হন, তিনি মসজিদের বাহিরে দুই বা ততোধিক ব্যক্তির নামাজ পরিচালনা করলেই। ফলে প্রতিটি মসজিদেই সম্মানী ভাতা প্রদানের মাধ্যমে একজন ইমাম সংযুক্ত রাখা হয়; তবে কোনো কারণে তিনি অপারগ হলে নামাজ পরিচালনার জন্য আগত যে কাউকেই ইমাম হিসেবে নির্বাচন করা হয়। তবে সুন্নিদের ক্ষেত্রে নামাজ পরিচালনার জন্য শরিয়তের আলেম হতে হয়।

সুন্নি মুসলমানদের মতানুসারে ধর্মীয় বিষয়াদিতে অগাধ পান্ডিত্যের কারণে "ইমাম" হিসেবে সম্বোধিত ব্যক্তিগণ:

সঠিক অনুচ্ছেদ শিরোনাম কোনটি?
titleA. বারো ইমাম
titleB. সুন্নি ইমাম
titleC. শিয়া ইমাম
titleD. কুরআনের ব্যবহার
উত্তর: titleB
আদি বিশ্বায়ন হচ্ছে প্রাচীন বিশ্বায়নের পরবর্তী সময়কাল যা ১৭ শতক থেকে ১৯ শতকের মাঝে ঘটেছিল। প্রাচীন বিশ্বায়নের সময়ে যেসব পথগুলো স্থাপিত হয়েছিল তা আদি বিশ্বয়নের সময়ে আরো বৈশিষ্টপূর্ণ বিস্তৃত পথের এবং জটিল বাণিজ্যিক পদ্ধতির উৎপত্তি ঘটায়। ইস্ট ইন্ডিয়া কোম্পানির মত পরিচিত বাণিজ্যিক ব্যবস্থার প্রকাশ ঘটে এই সময়ে যা বৃহৎ মাত্রায় বিনিময় সম্ভব করে তোলে। বিশেষ করে দাশ ব্যবসা ছিল বৃহৎ এবং এর সাথে উপনিবেশএ সম্মিলিতভাবে পণ্যদ্রব্যের গণউৎপাদন এ সময়কালের বৈশিষ্ট্য।

উচ্চ স্পন্দনশীল বাণিজ্যিক পথগুলোর কারণে গড়ে ওঠা বেশ কিছু সংখ্যক বহুজাতিগত অঞ্চলের ফলাফলে যুদ্ধ লক্ষণীয় হয়ে ওঠে। এ যুদ্ধগুলোর মাঝে অন্যতম ফরাসি-ভারত যুদ্ধ ,আমেরিকান বিপ্লবী যুদ্ধ এবং যুক্তরাজ্য ও ডাচদের মাঝে সংঘটিত অ্যাংলো-ডাচ যুদ্ধ।

সঠিক অনুচ্ছেদ শিরোনাম কোনটি?
titleA. আদি বিশ্বায়ন
titleB. প্রধান বাণিজ্যিক পথসমূহ
titleC. বিশ্বায়নের সংজ্ঞা
titleD. আধুনিক বিশ্বায়ন
উত্তর: titleA
জয়া ২০০৬ সালে রাঙামাটিতে তিন মাসের জন্য ফুটবল ক্যাম্প করেন এবং ঢাকায় মহিলা ক্রীড়া সংস্থার আন্তঃজেলা ফুটবল টুর্নামেন্টে অংশ নেন যাতে তার দল জয়ে লাভ করে। পরবর্তীতে তিনি বাংলাদেশ জাতীয় মহিলা ফুটবল দলে খেলার সুযোগ পান। জয়া ঘরোয়া ফুটবলের পাশাপাশি ইন্দো-বাংলা গেমস, এএফসি অনূর্ধ্ব-১৯ বাছাই টুর্নামেন্ট ও ২০১০ এসএ গেমসে অংশ নেন।

সঠিক অনুচ্ছেদ শিরোনাম কোনটি?
titleA. কোচ
titleB. রেফারিং
titleC. ব্যক্তিগত জীবন
titleD. ফুটবল
উত্তর: titleD
শিক্ষা কার্যক্রমের ফলাফল এই বিদ্যালয়ের বরাবই ঐতিহ্যগত। পূর্বের শিক্ষা পদ্ধতি থেকে বর্তমান শিক্ষা পদ্ধতিতে এ বিদ্যালয়ের ছাত্রদের সাফল্যে প্রশংসনিয়। ২০০১, ২০০২, ২০০৩, ২০০৪, ২০০৫, ২০০৬, ২০০৭, ২০০৮, ২০০৯, ২০১০, ২০১১, ২০১২, ২০১৩ এবং ২০১৪ সালের এসএসসিতে পাশের হার যথাক্রমে ৭৮.৩২%, ৭৭.৭৮%, ৭৫.৩২%, ৬৯.০১%, ৮৬.৬১%, ৮৪.৭৫%, ৮৩.০৯%, ৯১.৮৭%, ৯৬.৫৮%, ৯৯.১৫%, ৯৯.২৪%, ৯৯.২৮%, ৯৮.৯২% এবং ৯৬.৮৫%। ২০০২ সালে এসএসসিতে ১ জন, ২০০৪ সালে এসএসসিতে ৯ জন,২০০৫ সালে এসএসসিতে ১৭ জন,২০০৬ সালে এসএসসিতে ১০ জন, ২০০৭ সালে এসএসসিতে ১৬ জন, ২০০৮ সালে এসএসসিতে ১৪ জন, ২০০৯ সালে এসএসসিতে ৪৭ জন, ২০১০ সালে এসএসসিতে ২৭ জন, ২০১১ সালে এসএসসিতে ৩৬ জন, ২০১২ সালে এসএসসিতে ৩৯ জন, ২০১৩ সালে এসএসসিতে ৪৯ জন, ২০১৪ সালে এসএসসিতে ৫৩ জন শিক্ষার্থী জিপিএ-৫ অর্জন করে।২০১৪ সালের এসএসসি পরীক্ষায় সিলেট বোর্ডের প্রথম ২০টি স্কুলের মধ্যে স্কুলটি স্থান করে নেয়। 

সঠিক অনুচ্ছেদ শিরোনাম কোনটি?
titleA. বিবরণ
titleB. অনুষ্ঠানাদি
titleC. খেলাধুলা
titleD. ফলাফল
উত্তর: titleD
উত্তর-পূর্ব ভারতের কপিলাবস্তু নগরীর হিন্দু ক্ষত্রিয় রাজা শুদ্ধোধন এর পুত্র ছিলেন সিদ্ধার্থ (গৌতম বুদ্ধ)। খ্রিস্টপূর্ব ৫৬৩ অব্দে এক শুভ বৈশাখী পূর্ণিমা তিথিতে লুম্বিনি কাননে (বর্তমান নেপাল) জন্ম নেন সিদ্ধার্থ(গৌতম বুদ্ধ)। তার জন্মের ৭ দিন পর মহামায়া মারা যান। তার জন্মের অব্যাবহিতকাল পর জনৈক কপিল নামক সন্ন্যাসী কপিলাবস্তু নগরীতে আসেন। তিনি সিদ্ধার্থকে দেখে ভবিষ্যৎবানী করেন যে, সিদ্ধার্থ ভবিষ্যতে হয় চারদিকজয়ী (চক্রবর্তী রাজা) রাজা হবেন, নয়ত একজন মহান মানব হবেন। মা মারা যাবার পর সৎ মা মহাপ্রজাপতি গৌতমী তাকে লালন পালন করেন, তাই তার অপর নাম গৌতম।
ছোটোবেলা থেকেই সিদ্ধার্থ সব বিষয়ে পারদর্শী ছিলেন। কিন্তু সিদ্ধার্থ সংসারের প্রতি উদাসীন ছিলেন বলে তাকে সংসারী করানোর লক্ষ্যে ১৬ বছর বয়সে রাজা শুদ্ধোধন যশোধরা (যিনি যশ ধারণ করেন) মতান্তরে যশোধা বা গোপা দেবী নামক এক সুন্দরী রাজকন্যার সাথে তার বিয়ে দেন। রাহুল নামে তাদের একটি ছেলে সন্তান হয়। 
ছেলের সুখের জন্য রাজা শুদ্ধোধন চার ঋতুর জন্য চারটি প্রাসাদ তৈরি করে দেন। কিন্তু উচুঁ দেয়ালের বাইরের জীবন কেমন তা জানতে তিনি খুবই ইচ্ছুক ছিলেন। একদিন রথে চড়ে নগরী ঘোরার অনুমতি দেন তার পিতা। নগরীর সকল অংশে আনন্দ করার নির্দেশ দেন তিনি, কিন্তু সিদ্ধার্থের মন ভরল না। প্রথম দিন নগরী ঘুরতে গিয়ে একজন বৃদ্ধ ব্যক্তি, দ্বিতীয় দিন একজন অসুস্থ মানুষ, তৃতীয় দিন একজন মৃত ব্যক্তি এবং চতুর্থ দিন একজন সন্ন্যাসী দেখে তিনি সারথি ছন্দককে প্রশ্ন করে জানতে পারেন জগৎ দুঃখময়। তিনি বুঝতে পারেন সংসারের মায়া, রাজ্য, ধন-সম্পদ কিছুই স্থায়ী নয়। তাই দুঃখের কারণ খুঁজতে গিয়ে ২৯ বছর বয়সে গৃহ্ত্যাগ করেন। দীর্ঘ ৬ বছর কঠোর সাধনার পর তিনি বুদ্ধগয়া নামক স্থানে একটি বোধিবৃক্ষের নিচে বোধিজ্ঞান লাভ করেন।
সবার আগে বুদ্ধ তার ধর্ম প্রচার করেন পঞ্চ বর্গীয় শিষ্যের কাছে; তারা হলেন কৌন্ডিন্য (মতান্তরে প্রথম জীবনে সিদ্ধার্থের গুরু ছিলেন), বপ্প, ভদ্দিয় (ভদ্রিয়), মহানাম এবং অশ্বজিত। এরপর দীর্ঘ ৪৫ বছর বুদ্ধ ভারতের বিভিন্ন স্থানে তার বৌদ্ধ ধর্মের বাণী প্রচার করেন। এবং তার প্রচারিত বাণী ভারত ছাড়াও অন্যান্য দেশেও দিকে-দিকে ছড়িয়ে পড়ে। অবশেষে খ্রিস্টপূর্ব ৪৮৩ অব্দে তিনি কুশীনগর নামক স্থানে ৮০ বছর বয়সে মৃত্যু বরন করেন।
গৌতম বুদ্ধের প্রচারিত বাণীর মূল অর্থ হল অহিংসা।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. পরকাল
titleC. ধর্মগ্রন্থ
titleD. গৌতম বুদ্ধের জীবনী
উত্তর: titleD
ঋগ্বেদের বহুল পঠিত দেবী সূক্ত ১০/১২৫ শ্লোকটি ঘোষণা করে দেবী হলো মহাবিশ্বের অধ্যাত্মিক বাস্তবতা।
ঋগ্বেদে ছয় দেবী অদিতি, বাক, ভূমি, অরণ্যানী, রাত্রি ও উষার কথা উল্লেখ আছে। এছাড়া সরস্বতী, ভারতী, পৃথিবী, অগ্নায়ী, বরুণানী, অশ্বিনী, রোদসী, রাকাকে দেবী পদভিষিক্তা বলা হয়েছে। যাইহোক, দেবীগণ দেবতাদের ন্যায় খুব বেশি আলোচিত নন। বৈদিক যুগের শেষাংশে এবং বুদ্ধ যুগের পূর্বে দেবী লক্ষ্মীর উল্লেখ বৈদিক শ্রীসূক্তে আছে।। বৈদিক যুগেই সকল দেব-দেবীর বৈশিষ্ট্য চিত্রিত হলেও মূলত মধ্যযুগে এসে তারা একটিমাত্র সর্বশক্তিমান দেবীর প্রতিভাস হিসেবে চিত্রিত হন।

শাক্তমতে দেবীকে সর্বশক্তিমান হিসেবে বিবেচিত করা হয়। অন্যান্য হিন্দু মতাদর্শেও দেবীগণ দেবতার শক্তি ও ক্ষমতাকে চিত্রিত করেন এবং একে অপরের পরিপূরক রূপে আবির্ভূত হন। যেমন বৈষ্ণব মতাদর্শে লক্ষ্মী ও বিষ্ণু এবং শৈব মতাদর্শে পার্বতী ও শিব পরস্পর স্রষ্টাশক্তি।

হিন্দু গ্রন্থে দেবী-অনুপ্রাণিত দর্শনের অনেককিছু উপস্থাপন করা হয়, যেমন দেবী উপনিষদ উল্লেখ করে যে শক্তিপীঠ মূলত ব্রাহ্মণ, সে প্রাক্তি ও পৌরুষ থেকে উদ্ভূত, সুখ-দুঃখ, জন্ম-জন্মান্তর ও মহাবিশ্বের মূল। তিনি শিবের সৃজনশীল শক্তি, এবং এই বিষয়গুলি এছাড়াও ত্রিপুরা উপনিষদ, গুহ্যকালী উপনিষদ-এও পাওয়া যায়।

দেবী উপনিষদে ঈশ্বরের প্রশ্নের জবাবে দেবী নিজেকে ব্রাহ্মণ বলে উল্লেখ করে বলেছেন, তিনি জগৎ শাসন করেন, পূজা গ্রহণ করেন এবং ব্যক্তিকে আত্মাদান করেন। দেবী দাবি করেন তিনি পৃথিবী এবং আকাশ ও সেখানে বসবাসকারীগণের স্রষ্টা। তার পিতারূপে আকাশ ও মাতারূপে সমুদ্র সৃষ্টি পরমাত্মার প্রকাশ ঘটায়। তার সৃষ্টি কারও নির্দেশে ঘটেনি, বরং তিনিই সৃষ্টির মাঝে বিরাজ করেন। দেবী উপনিষদে তান্ত্রিক দৃষ্টিভঙ্গি যন্ত্র, বিন্দু, বীজ, মন্ত্র, শক্তি ও চক্রের ব্যবহার উল্লেখ করে।

বিশ্বের প্রধান ধর্মগুলোর মধ্যে হিন্দুধর্মে দেবীর ধারণা ঐশ্বরিক, যার আদ্যিকাল থেকে শক্তিশালী উপস্থিতি ছিল।

সঠিক অনুচ্ছেদ শিরোনাম কোনটি?
titleA. পার্বতী
titleB. মাতৃকা
titleC. রাধা
titleD. ইতিহাস
উত্তর: titleD
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। নিউ বলরামপুর হল্ট রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

নিউ বলরামপুর হল্ট রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. রেল পরিষেবা
titleB. বৈদ্যুতীকরণ
titleC. পরিকাঠাম
titleD. প্রশাসন ও নিরাপত্তার ব্যবস্থা
উত্তর: titleC
একটি সাধারণ লিজিওনের আকার প্রাচীন রোমের ইতিহাসে বহুবার পরিবর্তিত হয়েছে। প্রজাতন্ত্রের যুগে প্রতি লিজিওনে ৪,২০০ জন "লিজিওনারি" (লিজিওনের সেনাদের বলা হত লিজিওনারি) এবং ৩০০ জন "একুইটেস" বা অশ্বারোহী ছিল। (এসময়কার অশ্বারোহীদের নেয়া হত অভিজাত ও সম্পদশালী শ্রেণীর নাগরিকদের থেকে কেননা প্রজাতন্ত্রের সময় প্রতিটি সৈন্য তাদের নিজ নিজ অস্ত্রশস্ত্র, বাহন ইত্যাদির ব্যয়ভার বহন করত)। এসময় লিজিওনপ্রতি ১০টি কোহর্ট, কোহর্টপ্রতি ১০টি "ম্যানিপ্‌ল" এবং ম্যানিপ্‌লপ্রতি ১২০ জন সৈন্য থাকত। অপরদিকে রোমান সাম্রাজ্যের সময় এ সংখ্যার পরিবর্তন করা হয়, তখন প্রতি লিজিওনে ৫,২০০ জন সৈন্য ও ১২০ জন সহযোগী সৈন্য অন্তর্ভুক্ত ছিল (প্রতি লিজিওনে ১০টি কোহর্ট, ১ম কোহর্টে ৮০০ সেনা এবং অপর ৯টি কোহর্টের প্রতিটিতে ৪৮০ জন করে সেনা)।

সঠিক অনুচ্ছেদ শিরোনাম কোনটি?
titleA. বাহিনীর সংগঠন ও সামরিক শক্তির সংক্ষিপ্ত আলোচনা
titleB. আকৃতি
titleC. রোমান প্রজাতন্ত্র (খ্রিস্টপূর্ব ৫০৯ - খ্রিস্টপূর্ব ১০৭)
titleD. রোম সাম্রাজ্যের প্রাথমিক পর্যায় (খ্রিস্টপূর্ব ২৭-খ্রিস্টাব্দ ২৮৪)
উত্তর: titleB
২০১৩ সালের ১৬ ফেব্রুয়ারি বর্তমান প্রধানমন্ত্রী শেখ হাসিনা ওড়ালসড়কটির নির্মাণকাজের উদ্বোধন করেন। এর পরে ধাপে ধাপে নকশা পরিবর্তন ও নির্মাণ ব্যয় বাড়তে থাকে এ প্রকল্পের। প্রথমে ২০১৪ সালের মধ্যে এ ফ্লাইওভারের কাজ শেষ হওয়ার কথা থাকলেও বিভিন্ন জটিলতায় প্রকল্পের মেয়াদ বাড়ানো হয়।

প্রকল্পটি সম্পন্ন করতে প্রথমে ব্যয় ধরা হয় ৩৪৩ কোটি ৭০ লাখ টাকা। পরে তা বেড়ে দ্বিতীয় ধাপে ব্যয় নির্ধারণ করা হয় ৭৭২ কোটি ৭৭ লাখ টাকা। কিন্তু তাতেও প্রকল্পটি সম্পন্ন না হওয়ায় সর্বশেষে ব্যয় দাড়ায় ১২১৮ কোটি ৮৯ লাখ টাকা।

এ ওড়ালসড়কটির কাজ তিন ভাগে শেষ করা হয়েছে। সর্বপ্রথম, ২০১৬ সালের ৩০ মার্চ প্রধানমন্ত্রী শেখ হাসিনা সাতরাস্তা-মগবাজার-হলি ফ্যামিলি হাসপাতাল অংশের উদ্বোধন করেন। পরে ১৫ সেপ্টেম্বর ইস্কাটন-মৌচাক অংশের যান চলাচল উদ্বোধন করেন স্থানীয় সরকার, পল্লী উন্নয়ন ও সমবায়মন্ত্রী খন্দকার মোশাররফ হোসেন। আর ১৭ মে ২০১৭, খুলে দেওয়া হয় ফ্লাইওভারটির এফডিসি মোড় থেকে সোনারগাঁও হোটেল পর্যন্ত কারওয়ান বাজারমুখী অংশ। সবশেষে ২৬শে অক্টোবর রোজ বৃহস্পতিবার দুপুর সাড়ে ১২টায় একটি ভিডিও কনফারেন্সের মাধ্যমে প্রধানমন্ত্রী শেখ হাসিনা ওড়ালসড়কটির উদ্বোধন করে যান চলাচলের জন্য পুরোপুরি খুলে দেন। পুরো প্রকল্পটি বাস্তবায়ন করতে সময় লাগে প্রায় ৬ বছর।

সঠিক অনুচ্ছেদ শিরোনাম কোনটি?
titleA. প্রকল্প বাস্তবায়ন
titleB. তথ্যসূত্র
titleC. বিবরন
titleD. অর্থায়ন
উত্তর: titleA
শারীরিক বিকৃতির জন্য অ্যামেনোরিয়া হতে পারে। এর একটি উদাহরণ হল এমআরকেএইচ (মেয়ার-রকিট্যানসকি-কুসটার-হসার) সিনড্রোম, প্রাথমিক অ্যামেনোরিয়ার দ্বিতীয় সবচেয়ে সাধারণ কারণ। এর লক্ষণটি মুলেরিয়ান এজেন্সি দ্বারা চিহ্নিত। এমআরকেএইচ সিনড্রোমে, মুলেরিয়ান নালির অস্বাভাবিক বিকাশ হয় এবং এর ফলে যোনিদ্বারে প্রতিবন্ধকতা হয়ে ঋতুতে বাধা সৃষ্টি করতে পারে। এই লক্ষণ জন্মের পূর্বেই নারী জননতন্ত্রের বিকাশের সময়ে তৈরী হয়ে যেতে পারে।

সঠিক অনুচ্ছেদ শিরোনাম কোনটি?
titleA. প্রাথমিক অ্যামেনোরিয়া
titleB. শারীরিক
titleC. ইতিহাস
titleD. দ্বিতীয় পর্যায়ভুক্ত অ্যামেনোরিয়া
উত্তর: titleB
ডেরফার দাবি করেন যে খলজে প্রত্ন-তুর্কীয়ের তিনরকমের স্বরধ্বনির দৈর্ঘ্য বজায় রয়েছে: দীর্ঘ (যেমন 'রক্ত'), অর্ধ-দীর্ঘ (যেমন 'মাথা'), এবং সংক্ষিপ্ত (উদাহরণস্বরূপ 'ঘোড়া')। তবে উভয় ব্যাখ্যাতে আপত্তি জানিয়ে বলেছেন যে খলজের তিনটি স্বর দৈর্ঘ্য রয়েছে এবং প্রত্ন-তুর্কীয়তেও এই ত্রিমুখী পার্থক্য ছিল। প্রত্ন-তুর্কীয়ের কিছু স্বরধ্বনি দ্বিস্বরধ্বনি হিসাবে প্রতীত হয়, যেমন ('বাহু')।

সঠিক অনুচ্ছেদ শিরোনাম কোনটি?
titleA. বিশেষ্য
titleB. আইএসও বিভ্রান্তি
titleC. ক্রিয়া
titleD. স্বরধ্বনি
উত্তর: titleD
২১ মার্চ, ১৯৪৭ তারিখে ইংল্যান্ডের বিপক্ষে সাটক্লিফের টেস্ট ক্রিকেটে অভিষেক ঘটে। ১৯৪৯ সালে ইংল্যান্ড সফরে তার ব্যাটিং ক্রীড়ানৈপুণ্য সকলের নজর কাড়ে। সফরে তিনি চারটি অর্ধ-শতক ও একটি টেস্ট শতক হাঁকান। ১৯৬৪-৬৫ মৌসুমে নিউজিল্যান্ড দলের সদস্যরূপে ভারত গমন করেন। কলকাতায় অনুষ্ঠিত অভিষেক ঘটা সিরিজের দ্বিতীয় টেস্টে অভিষেক ঘটা ব্রুস টেলরকে সাথে নিয়ে সপ্তম উইকেট জুটিতে ১৬৩ রান ওঠান। এ ইনিংসে সাটক্লিফের সংগ্রহ ছিল অপরাজিত ১৫১ রান ও টেলর করেছিলেন ১০৫ রান।

১৯৫০-এর দশকের প্রথমার্ধ্বে নিউজিল্যান্ড দলকে চার টেস্টে নেতৃত্ব দেন। তন্মধ্যে তিনটিতেই তার দল হেরে যায় ও একটি টেস্ট ড্রয়ে পরিণত হয়। অবশ্য তার বর্ণাঢ্যময় খেলোয়াড়ী জীবনে নিউজিল্যান্ড দল কোন জয়লাভে সক্ষম হয়নি।

সঠিক অনুচ্ছেদ শিরোনাম কোনটি?
titleA. অবসর
titleB. খেলোয়াড়ী জীবন
titleC. সম্মাননা
titleD. প্রারম্ভিক জীবন
উত্তর: titleB
আনোয়ারুল আজিম দিনাজপুর জিলা স্কুল থেকে ১৯৪৯ সালে ম্যাট্রিকুলেশন এবং দিনাজপুর সুরেন্দ্রনাথ কলেজ থেকে ১৯৫১ সালে আইএসসি পাস করেন। তিনি ১৯৫৩ সালে রাজশাহী সরকারি কলেজ থেকে বিএ ডিগ্রি লাভ করেন। পরে তিনি ঢাকা বিশ্ববিদ্যালয় থেকে এলএলবি এবং আন্তর্জাতিক সম্পর্ক বিভাগ থেকে এমএ ডিগ্রি লাভ করেন। ছাত্রজীবনেই আনোয়ারুল আজিম দিনাজপুর শহরের বালুবাড়ি পাড়ায় তরুণদের জন্য ‘শক্তি পাঠাগার’ নামে একটি পাবলিক লাইব্রেরি স্থাপন করেন। তিনি ঢাকা বিশ্ববিদ্যালিয়ের ফজলুল হক মুসলিম হলের ছাত্র ইউনিয়নের সেক্রেটারি ছিলেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম ও শিক্ষাজীবন
titleC. মুক্তিযুদ্ধে অবদান
titleD. পুরস্কার ও সম্মাননা
উত্তর: titleB
গেল্ডফ ১৯৮৯ সালের ১৩ই মার্চ লন্ডনে জন্মগ্রহণ করেন। তিনি বব গেল্ডফ ও পলা ইয়েটসের দ্বিতীয় কন্যা এবং হিউই গ্রীনের নাতনী। ফিফি ট্রিক্সিবেলি গেল্ডফ এবং পিক্সি গেল্ডফ তার বোন। তার একটি ছোট সৎ বোনও ছিলো যার নাম টাইগার লিলি হাচেন্স গেল্ডফ।

গেল্ডফ লন্ডনের চেলসি এবং কেন্টের ফ্যাভারশ্যামে বেড়ে উঠেন এবং কুইন্স কলেজ, লন্ডন থেকে শিক্ষা লাভ করেন। ১৮ বছর বয়সে সে তার বাবার সাথে চলে আসেন এবং উত্তর লন্ডনের ইসলিংটনে ফ্ল্যাট ভাড়া করেন। এ-লেভেল সম্পন্ন করার পর তিনি ইউনিভার্সিটি অফ লন্ডনের কুইন ম্যারি অ্যান্ড ওয়েস্টফিল্ড কলেজে ইংরেজি পড়ার সুযোগ পান কিন্তু সেটা স্থগিত হয় তার ঐ সময়ের স্বামী ম্যাক্স ড্রামির সাথে নিউ ইয়র্কে চলে আসার কারণে।

সঠিক অনুচ্ছেদ শিরোনাম কোনটি?
titleA. মৃত্যু
titleB. ব্যক্তিগত জীবন
titleC. কৈশোর
titleD. জীবন
উত্তর: titleC
২০০৬, ২০০১ এবং ১৯৯৬ সালে রাজ্য বিধানসভা নির্বাচন, জিএনএলএফের গৌলান লেপচা কালিম্পং আসন থেকে জয়ী হয়, তার নিকটতম প্রতিদ্বন্দ্বী নির্দল/এবিজিএলকে নর্ডেন লামা, পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে নির্দলের নিমা তশরিং মোক্তান সিপিআই-এর মোহন সিং রাইকে পরাজিত করেন। ১৯৮৭ সালে সিপিআইয়ের মোহন সিং রাই কংগ্রেসের তাসী তশরিং লেপচাকে পরাজিত করেন। ১৯৮২ সালে, নির্দলের রেনু লীনা সুব্বা, (নির্দল/এবিজিএল)এর বদ্রীনারায়ণ প্রধানকে পরাজিত করেন এবং ১৯৭৭ সালে গজেন্দ্র গুরুংকে পরাজিত করেন।

সঠিক অনুচ্ছেদ শিরোনাম কোনটি?
titleA. এলাকা
titleB. ১৯৭৭-২০০৬
titleC. ২০১১
titleD. ২০১৬ নির্বাচন
উত্তর: titleB
১৯৪৪ সালের গ্রীষ্মে নিউ ইয়র্কের পোর্ট জেফারসন এবং আমাগানসেটে "অ্যাট ল্যান্ড"-এর চিত্রগ্রহণ করা হয়। পরিবেশের মনোবিজ্ঞানীদের দৃষ্টিকোণ থেকে, ডেরেন "বাহ্যিক বিশ্বের লুকানো গতিশীল বিষয়কে প্রকাশ করেছে...যেন কেউ মাছের জীবন নিয়ে উদ্বেগ থেকে সমুদ্রের প্রতি উদ্বেগের দিকে এগিয়ে চলে যা মাছ এবং জীবন এই দুটি চরিত্রের জন্যই দায়ী।" চলচ্চিত্রে ডেরেন সমুদ্র সৈকতের তীরে স্রোতে ভেসে একটি ভাসমান কাঠের টুকরোর উপরে উঠে আসে এবং সেখান থেকে দৃশ্যটি ঝাড়বাতি প্রজ্জ্বলিত একটি ঘরের দৃশ্যের অবতাড়না করে। যেখানে খাবারের টেবিলে বসা পুরুষ-মহিলাদের ধূমপানের কারণে ঘরটি ধোঁয়াময় থাকে। ডেরেন টেবিলে সংকোচমুক্ত হামাগুড়ি দিতে থাকে, যদিও ঘরের বাকি লোকদের কাছে তাকে অদৃশ্য মনে হয়। টেবিল জুড়ে হামাগুড়ি দিতে বাধা দেওয়ার কারণে ডেরেনের দেহ ঝাঁকুনির মধ্যে দিয়ে হামাগুড়ি দিয়ে আবার নতুন নতুন ফ্রেমে অবিচ্ছিন্নভাবে চলতে থাকে। এরপর পাথরে জল প্রবাহিত হবার দৃশ্যের পর; একটি খামারে একজন লোককে বিছানায় রেখে, একের পর এক দরজা দিয়ে অবশেষে বাইরে চূড়া থেকে পতনের দৃশ্য দেখা যায়। তিনি প্রশস্ত ফ্রেমে সঙ্কুচিত হয়ে ক্যামেরা থেকে আরও দূরে হেঁটে বালির টিলার উপর পৌছান, তারপরে তীর থেকে শিলা সংগ্রহ করেন। দু'জন মহিলাকে বালিতে দাবা খেলতে দেখলেও তার অভিব্যক্তি বিভ্রান্ত বলে মনে হয়। তিনি পূর্বের ধারাবাহিকতায় ফিরে আসেন, এবং জাম্প-কাটগুলির কারণে, মনে হয় যেন তিনি দ্বৈত বা "ডপ্পেলগার", যেখানে তার আগের স্ব-স্ব দৃশ্যের মধ্য দিয়ে তার অন্য স্ব-স্ব চরিত্র দেখছেন। তার কিছু গতিবিধি নিয়ন্ত্রণ করা হয়, যা একটি নাটকীয়তা, দক্ষ নর্তকীর মতো, আবার কারও কারও কাছে প্রায় পশুত্বের সংবেদনশীলতা মনে হয়, কারণ তিনি আপাতদৃষ্টিতে বিদেশী পরিবেশের মধ্য দিয়ে হামাগুরি দিতে থাকেন। এটি ডেরেনের এমন একটি চলচ্চিত্র যেখানে তার শারীরিক পরিবেশে, তার ভিতরে এবং তার অবচেতন মনে বাইরের চরিত্রটির অনুসন্ধানের উপরে দৃষ্টি নিবদ্ধ করা হয়েছে, যদিও তার অন্যান্য চলচ্চিত্রের তুলনায় এটিরও একইরকম নিরাকার গুণ রয়েছে। ২০১৯ সালে প্রকাশিত বিবিসির "দ্য হান্ড্রেট গ্রেটেস্ট ফিল্ম ডিরেক্টেড বাই ওমেন" তালিকায় চলচ্চিত্রটি ৮২তম স্থানে অর্ন্তভূক্ত হয়েছে।

সঠিক অনুচ্ছেদ শিরোনাম কোনটি?
titleA. "অ্যাট ল্যান্ড" (১৯৪৪)
titleB. চলচ্চিত্র কর্মজীবন
titleC. প্রাথমিক জীবন
titleD. প্রধান চলচ্চিত্র
উত্তর: titleA
প্রতিযোগিতায় রেকর্ড সংখ্যক হলুদ এবং লাল কার্ড ব্যবহার করা হয়, যা ১৯৯৮ বিশ্বকাপের রেকর্ডকেও ছাড়িয়ে যায়। মোট ৩৪৫টি হলুদ এবং ২৮টি লাল কার্ড খেলোয়াড়দের বিরুদ্ধে ব্যবহার করা হয়। রুশ রেফারি ভ্যালেন্টিন ইভানোভ ১৬ দলের পর্বে শুধুমাত্র পর্তুগাল এবং নেদারল্যান্ডসের মধ্যকার খেলাতেই ১৬টি হলুদ এবং ৪টি লাল কার্ড হস্তান্তর করেন, ঐ খেলাটি ব্যাটল অফ নুরেমবার্গ নামে পরিচিত। পর্তুগালের দুইজন খেলোয়াড়কে যথাক্রমে কোয়ার্টার-ফাইনাল এবং সেমি-ফাইনালে লাল কার্ড দেখানো হয়। ফিফা সভাপতি সেপ ব্লাটার ইঙ্গিত দেন যে তিনি নিয়ম-কানুনে কিছু পরিবর্তন আনতে পারেন, যেন পরবর্তী প্রতিযোগিতাগুলোতে কোন খেলোয়াড়কে কার্ড দেখানোর পরও যদি তার দল ফাইনালে পৌছায় তবে সে যেন ফাইনালে খেলতে পারে। এছাড়া প্রতিযোগিতায় ইংরেজ রেফারি গ্রাহাম পোল ভুলক্রমে ক্রোয়েশিয়ার ইয়োসিপ শিমুনিচকে অস্ট্রেলিয়ার বিপক্ষে খেলায় তিনবার হলুদ কার্ড দেখান।

প্রতিযোগিতায় হলুদ এবং লাল কার্ডের আধিক্য রেফারিদের আলোচনায় নিয়ে আসে। ফিফার সভাপতি এবং কর্মকর্তারা অনমনীয় নিয়ম তৈরির জন্য সমালোচনার মুখে পড়েন।

সঠিক অনুচ্ছেদ শিরোনাম কোনটি?
titleA. পুরস্কারসমূহ
titleB. আয়োজক নির্বাচন
titleC. গ্রুপসমূহ
titleD. নজিরবিহীন কার্ডের সংখ্যা
উত্তর: titleD
প্রথম ডেস্কের পরিশোধীত রূপ ১৯ শতকে চিন্তা করা হয়েছিল, যেহেতু শিল্প বিপ্লবের প্রথম পর্যায়ের শেষের দিকে বাষ্প চালিত যন্ত্রপাতি সস্তা কাঠ-মণ্ড কাগজ তৈরি সম্ভব করেছিল। এটি চিন্তা ভিত্তিক কাজের সুযোগ বৃদ্ধি করে দেয়। যেহেতু এরূপ অফিস কর্মীর সংখ্যা বৃদ্ধি পেতে থাকে, নতুন বাষ্প চালিত কাঠের কাজের যন্ত্র ব্যবহার করে তাদের জন্য ডেস্কের বিশাল পরিমাণে উৎপাদন শুরু হয়। এটি ছিল ডেস্ক উৎপাদনের সর্বপ্রথম সুক্ষ বিভাজন। তারপর থেকে ভালো কাঠমিস্ত্রিরা স্বল্প পরিমাণে ধনীদের বাসা এবং অফিসের জন্য সুন্দর প্রকৃতির ডেস্ক তৈরি করে আসছেন যেখানে যন্ত্রপাতি দ্বারা গুচ্ছ আকারে সরঞ্জাম তৈরি করে বেশীরভাগ ডেস্ক দ্রুত সংযোগ দেয়া হয় অদক্ষ শ্রমিক দ্বারা। তাই শুধুমাত্র এর বয়স একটি পুরাকালের ডেস্কের শ্রেষ্ঠ অবদান বৈশিষ্ট্য নিশ্চিত করে না, যেহেতু একশো বছরেরও বেশি সময় আগে মানের মধ্যে বিভক্ত ঘটেছিল।

বেশি কাগজ ও চিঠিপত্র আরো জটিল এবং আরো বিশেষায়ীত ডেস্কের প্রয়োজন ঘটিয়েছে, যেমন রোলটপ ডেস্ক, যা ছিল একটি ভর-উৎপাদিত সরু টুকরো বৈকল্পিক শ্রেণীর সিলিন্ডার ডেস্ক। এটি সুযোগ প্রদান করেছে একটি অপেক্ষাকৃত দ্রুত এবং সস্তা উপায় দিনের শেষে কাগজের কাজের প্রবাহ বৃদ্ধি করে সবকিছু ফাইল আকারে গুছিয়ে রাখার কাজকে। আলাদাভাবে ফাইলিং ক্যাবিনেটে সংরক্ষণ করার জন্য কাগজের নথি যথেষ্ট বৃহদায়তন হয়ে উঠেছিল। 
এরপর থেকে চিঠিপত্র এবং অন্যান্য নথি যথেষ্ট আবার ঘূর্ণিত করে বা গুটিয়ে রাখার কৌশল অবলম্বন মনোযোগ পেতে ব্যার্থ হয়েছে , তারপর পূর্বের স্মৃতির কক্ষে একটি ছোট বগি বা ডেস্কের নিচে ফেলে দেয়ার আগে সংক্ষিপ্ত এবং ট্যাগকৃত হচ্ছে। বিখ্যাত ওটন ডেস্ক এবং অন্যান্য গুলো ছিল "স্মৃতির কক্ষ" শৈলীর শেষ প্রকাশ । কিছু নতুন ডেস্কের উপরিভাগ বিভিন্ন আকার এবং কোণে রুপান্তরিত হতে পারে এবং সেগুলো শিল্পী, নকশা-অঙ্কনকারী এবং প্রকৌশলীদের জন্য আদর্শ।

সঠিক অনুচ্ছেদ শিরোনাম কোনটি?
titleA. শিল্প যুগ
titleB. উল্লেখ যোগ্য উদাহরণ
titleC. শিক্ষার্থীদের জন্য নকশা
titleD. শব্দতত্ত্ব
উত্তর: titleA
বিক্রয়ের প্রথম সপ্তাহান্তে, এক মিলিয়নেরও বেশি ইউনিট বিক্রি হয়েছিল। প্রথম সপ্তাহের শেষেই একটি আর্থিক সংস্থার প্রযুক্তি বিশ্লেষক অশোক কুমার ভবিষ্যদ্বাণী করেছিলেন যে, ২০১১ সালে অ্যাপল ৩৫ মিলিয়ন আইপ্যাড ২ কে বিক্রি করবে।  বিনিয়োগ ব্যাংকিং ফার্ম, পাইপার জাফর আইপ্যাড ২ এর প্রাথমিক বিক্রয় পর্যবেক্ষণ করে  রিপোর্ট করেন যে, সমস্ত আইপ্যাডের ৭০% বিক্রয় হয়েছিল যারা প্রথমবারের মতো আইপ্যাড কিনেছেন তাদের কাছে, তাদের মধ্যে ৪৯% ক্রেতাদের  পিসি-র মালিকানা ছিল; যেখানে প্রথম আইপ্যাডের প্রাথমিক ক্রেতাদের মাত্র ২৬% ক্রেতার পিসির মালিকানা ছিল।  মুক্তির প্রথম দুই সপ্তাহে ১২,০০০ ইউনিট নিলামে বিক্রি করা হয়।  যখন আইফোন 4 এস মুক্তি পায় তখন তৃতীয় প্রজন্মের আইপ্যাড সম্পর্কে গুজব ছড়িয়ে পড়লে আইপ্যাড ২-র বিক্রি কমে যায়। ২০১১ সালের চতুর্থ প্রান্তিকে প্রকাশিত দাপ্তরিক প্রতিবেদনে বলা হয়, অ্যাপল তৃতীয় প্রান্তিকে ১১.৪ মিলিয়ন আইপ্যাড বিক্রি করেছে, যা 2010 এর তৃতীয় প্রান্তিক থেকে ১৬৬% বেশি।  এই পণ্যটি দক্ষিণ-পূর্ব এশিয়ায় অ্যাপলের জন্য নতুন বড় বাজার তৈরি করতে সাহায্য করেছে ।

সঠিক অনুচ্ছেদ শিরোনাম কোনটি?
titleA. বাণিজ্যিক সমাদর
titleB. সমালোচনা
titleC. হার্ডওয়্যার
titleD. ইতিহাস
উত্তর: titleA
মূল প্রবন্ধ: দ্বিতীয় বিশ্বযুদ্ধ

জাপান ও জার্মানির বিরূদ্ধে মিত্রশক্তির সম্মিলিত যুদ্ধ প্রচেষ্টাতে ভারত একটি গুরুত্বপূর্ণ ভূমিকা নেয়। ভারত থেকে কুড়ি লক্ষ সৈন্য মধ্যপ্রাচ্যের বহু যুদ্ধে, ভারত ও বার্মা সীমান্তে লড়াই করে। এছাড়াও ভারত বহু কোটি পাউন্ড ব্রিটিশ যুদ্ধ প্রচেষ্টার জন্য দিয়েছিল। ভারতের মুসলমান এবং শিখ জনগন ব্রিটিশদের যুদ্ধ প্রচেষ্টার শক্তিশালী সমর্থক ছিল। কিন্তু হিন্দু জনসংখ্যার মতামত এ বিষয়ে বিভক্ত ছিল। কংগ্রেস যুদ্ধের বিরোধিতা করেছিল এবং হাজার হাজার কংগ্রেস নেতাদের ১৯৪২ থেকে ১৯৪৫ খ্রিষ্টাব্দের মধ্যে কারারুদ্ধ করা হয়। পূর্ব ভারতে একটি প্রধান দুর্ভিক্ষের ফলে অনাহারে লক্ষ লক্ষ লোক মারা গিয়েছিল। চার্চিলের জরুরী খাদ্য ত্রাণ প্রদান অনিচ্ছার কারণে দুর্ভিক্ষটি খুবই বিতর্কিত বিষয় হয়ে দাঁড়ায়।
১৯৩৯ খ্রিষ্টাব্দে দ্বিতীয় বিশ্বযুদ্ধ শুরু সাথে সাথে, ভাইসরয় লর্ড লিনলিথগো ভারতের পক্ষ থেকে যুদ্ধ ঘোষণা করেন ভারতীয় নেতাদের সাথে কোন আলোচনা না করেই। এর প্রতিবাদে কংগ্রেসের প্রাদেশিক মন্ত্রকগুলি পদত্যাগ করে। এর বিপরীতে, মুসলিম লীগ, যুদ্ধের প্রচেষ্টায় ব্রিটেনকে সমর্থন করেছিল। মুসলীম লিগ, এই দৃষ্টিভঙ্গি গ্রহণ করেছিল যে কংগ্রেস দ্বারা প্রভাবিত স্বাধীন ভারতে মুসলিমদের সাথে অন্যায় আচরণ করা হবে। হিন্দুদের মধ্যে যারা কংগ্রেসের সাথে জড়িত ছিল না তারা যুদ্ধপ্রচেষ্টাকে সমর্থন করে। দুই প্রধান শিখ গোষ্ঠী, ইউনিয়নপন্থী ও অকলি দল, ব্রিটেনকে সমর্থন করে এবং বৃহত্তর সংখ্যায় শিখদের যুদ্ধে সেনাবাহিনীতে স্বেচ্ছাশ্রম দিতে আহ্বান জানায়।

সঠিক অনুচ্ছেদ শিরোনাম কোনটি?
titleA. দ্বিতীয় বিশ্বযুদ্ধ
titleB. ভারত ছাড়ো আন্দোলন
titleC. সুভাষ চন্দ্র বসু এবং ইন্ডিয়ান ন্যাশন্যাল আর্মি (আইএনএ)
titleD. মন্টাগু চেমসফোর্ড রিপোর্ট ১৯১৯
উত্তর: titleA